paragraph_text: U duhu rješenja židovskog pitanja u NDH, u Osijek je došao Ivan Tolj, šef ustaške policije iz Vinkovaca, već otprije poznat po svojoj surovosti iskazanoj provođenjem terora u Sarajevu, i naredio ograđivanje logora bodljikavom žicom. Postavljena je ustaška straža, uhićeni su preostali Židovi iz Osijeka i okolice, a dopremljene su i skupine iz Šida, Orahovice, Našica, Đakova, Vukovara i Valpova. Broj zatočenika porastao je na 3000, pa su mnogi bili smješteni na otvorenom i živjeli i spavali na zemlji. Ustaše su im svima oduzeli sve predmete i dragocjenosti, te svu imovinu u kućama, stanovima i na imanjima. Oduzetu nepokretnu i pokretnu imovinu ustaše su međusobno razdjelili.Isto, 36. str.